bit coin value reduced 50% this year upto now
50 శాతం ప‌త‌న‌మైన బిట్ కాయిన్
క్రిప్టో కరెన్సీ బిట్ కాయిన్ పతనం కొనసాగుతోంది. కొత్త ఏడాది మొదలు నుంచి ప్రారంభమైన బిట్ కాయిన్ పతనం ఇప్పటి వరకూ 50 శాతం వరకూ విలువ కోల్పోయింది. మార్చి 30 నాటికి బిట్ కాయిన్ ఆసియాలో 7000 డాలర్ల స్థాయి దిగువన పతనమైంది. హాంకాంగ్ లో ట్రేడవుతున్న బిట్ కాయిన్ 6912 డాలర్ల వద్ద కనిష్ట స్థాయికి పతనమైంది.
Samayam Telugu | Updated:
Apr 1, 2018, 03:09PM IST
క్రిప్టో కరెన్సీ బిట్ కాయిన్ పతనం కొనసాగుతోంది. కొత్త ఏడాది మొదలు నుంచి ప్రారంభమైన బిట్ కాయిన్ పతనం ఇప్పటి వరకూ 50 శాతం వరకూ విలువ కోల్పోయింది. మార్చి 30 నాటికి బిట్ కాయిన్ ఆసియాలో 7000 డాలర్ల స్థాయి దిగువన పతనమైంది. హాంకాంగ్ లో ట్రేడవుతున్న బిట్ కాయిన్ 6912 డాలర్ల వద్ద కనిష్ట స్థాయికి పతనమైంది. దీంతో బిట్ కాయిన్ గరిష్ట స్థాయి నుంచి 50 శాతం పతనాన్ని నమోదు చేసుకుంది. అలాగే మరికొన్ని క్రిప్టోకరెన్సీలైన రిపుల్, లైట్ కాయిన్ లు సైతం తమ శుక్రవారం ట్రేడింగ్ లో విలువను కోల్పోయాయి. ముఖ్యంగా మేజర్ సోషల్ మీడియా ప్లాట్ ఫారమ్స్ బిట్ కాయిన్ పేమెంట్స్ నుంచి దూరమవ్వడమే ఇందుకు కారణంగా చెప్పవచ్చు. ప్రముఖ సోషల్ మీడియా పోర్టల్ రెడ్డిట్ ఇకపై క్రిప్టో కరెన్సీ చెల్లింపులను నిలిపివేస్తున్నట్లు నిర్ణయం తీసుకుంది. అలాగే ట్విట్టర్, ఫేస్ బుక్, గూగుల్ సంస్థలు సైతం బిట్ కాయిన్ అడ్వర్టయిజ్ మెంట్లను నిలుపుదల చేస్తున్నట్లు ప్రకటించాయి. అంతేకాదు అమెరికాలోని ప్రముఖ బ్యాంకులన్నీ కూడా డెబిట్, క్రెడిట్ కార్డుల ద్వారా బిట్ కాయిన్ కొనుగోళ్లను నిలిపేశాయి. ఈ కారణాలతో బిట్ కాయిన్ సహా ఇతర క్రిప్టో కరెన్సీలన్నీ తిరోగమన బాట పట్టాయి.